《同林逋宿中峰次韵》
宋代·徐复

盥栉从朝懒，论交慰昔贤。寒花隐乱草，老木插飞烟。

听雨夜床冷，弹琴秋叶前。临高问往事，历历是何年。

作者简介：建州人，一作兴化军莆田人，字复之，一字希颜。举进士不第，乃游学淮浙间。精京房《易》，兼通阴阳、天文、地理、遁甲、占射及音律。仁宗庆历初召见，命为大理评事，固辞，遂赐号冲晦处士。后寓杭州，与林和靖并称二处士。卒年七十余。